**Izziņa par atzinumos sniegtajiem iebildumiem par** **Ministru kabineta noteikumu projektu "Grozījumi Ministru kabineta 2017. gada 30. maija noteikumos Nr. 287 "Maksātnespējas administrācijas maksas pakalpojumu cenrādis un samaksas kārtība""**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| Nav. |

**Informācija par starpministriju (starpinstitūciju) sanāksmi vai elektronisko saskaņošanu**

Datums: 2019. gada 22. augusts (elektroniskā saskaņošana)

Saskaņošanas dalībnieki: Finanšu ministrija, Vides aizsardzības un reģionālās attīstības ministrija, Latvijas Brīvo arodbiedrību savienība.

Saskaņošanas dalībnieki izskatīja šādu

ministriju (citu institūciju) iebildumus: Finanšu ministrija, Vides aizsardzības un reģionālās attīstības ministrija.

|  |  |
| --- | --- |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: | Vides aizsardzības un reģionālās attīstības ministrija noteiktajā termiņā atkārtoti nesniedza atzinumu par 2019. gada 22. augustā nosūtīto precizēto noteikumu projektu. |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | Anotācijas III sadaļas 6. punkts | **Finanšu ministrija**Anotācijas III sadaļas 6. punktu nepieciešams papildināt ar skaidrojumu, ka minētajā noteikumu projekta pielikumā iekļautajiem maksas pakalpojumiem nepiemēro pievienotās vērtības nodokli saskaņā ar Pievienotās vērtības nodokļa likuma 3. panta astoto daļu, vienlaikus paskaidrojot, saskaņā ar kādu regulējumu ir deleģēti vai ar pilnvarojumu nodoti valsts pārvaldes uzdevumi. | **Iebildums ņemts vērā.** | *Atbilstoši precizēts anotācijas III sadaļas 6. punkts:*[..] 2017. gada 6. janvārī stājās spēkā grozījumi Maksātnespējas likumā, ar kuriem pēc būtības tika mainīts maksātnespējas procesa administratora (turpmāk – administrators) profesijas tiesiskais regulējums. Ar minēto grozījumu spēkā stāšanās dienu Maksātnespējas kontroles dienestam tika deleģēti valsts pārvaldes uzdevumi – administratoru eksaminēšana un kvalifikācijas kontrole. Minētie uzdevumi noteikti Maksātnespējas likuma 13.1 panta otrajā daļā, 16.1 panta piektajā daļā, 16.2 panta sestajā daļā un 174.1 panta 8. un 9. punktā.Īstenojot minētos valsts pārvaldes uzdevumus Maksātnespējas kontroles dienests organizē administratora eksāmenu un kvalifikācijas eksāmenu un izgatavo un izsniedz administratora amata apliecību. Attiecīgi kā papildu maksas pakalpojumi tika noteikti – administratora pretendenta eksāmens, kvalifikācijas eksāmens un amata apliecības izdošana (dublikāta izdošana).Pievienotās vērtības nodokļa likuma 3. panta astotajā daļā noteikts, ka publiskas personas, kā arī privātpersonas, kuras saskaņā ar Valsts pārvaldes iekārtas likumu pilda tām deleģētus vai ar pilnvarojumu nodotus valsts pārvaldes uzdevumus, neuzskata par nodokļa maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā.Līdz ar to Maksātnespējas kontroles dienesta maksas pakalpojumiem netiek piemērots pievienotās vērtības nodoklis. |
| 2. | Noteikumu projekta 8. punkts | **Vides aizsardzības un reģionālās attīstības ministrija**Noteikumu projekta pielikumā "Maksātnespējas kontroles dienesta maksas pakalpojumu cenrādis" ir definēti Maksātnespējas kontroles dienesta sniegtie valsts pārvaldes pakalpojumi. Lūdzam pārskatīt izveidoto pakalpojumu nosaukumus, tos veidojot atbilstoši Vides aizsardzības un reģionālās attīstības ministrijas 2019. gada 10. aprīlī apstiprinātajiem metodiskajiem ieteikumiem "Metodiskie ieteikumi valsts pārvaldes pakalpojumu pārvaldībai" (saite: <https://drive.google.com/file/d/1f0T_kN4bm9l9mjrOjc-WCfM92x0fsMBs/view>). | **Iebildums ņemts vērā.** | *Noteikumu projektā precizēti pakalpojumu nosaukumi šādā redakcijā:*[..] kvalifikācijas pilnveides pasākuma apmeklējums; administratora eksāmena kārtošana; kvalifikācijas eksāmena kārtošana. |
| 3. | Anotācijas I sadaļas 2. punkts  | **Vides aizsardzības un reģionālās attīstības ministrija** Lūdzam sākotnējā ietekmes novērtējuma ziņojuma I sadaļas 2. punktā norādīt pakalpojumu sniegšanas kanālus. | **Iebildums ņemts vērā.** | *Atbilstoši precizēts anotācijas I sadaļas 2. punkts:*[..] Noteikumu projektā noteiktos maksas pakalpojumus iespējams saņemt tikai klātienē. Savukārt pieteikties konkrētā maksas pakalpojuma saņemšanai var, izmantojot e-pastu un oficiālo elektronisko adresi. Pēc minēto maksas pakalpojumu aprakstīšanas valsts pārvaldes pakalpojumu portālā [www.latvija.lv](http://www.latvija.lv) tiem varēs pieteikties arī, izmantojot e-pakalpojumu. |
|  |  |
|  |  |

Atbildīgā amatpersona:

Baiba Banga

Maksātnespējas kontroles dienesta

direktore

tālr.: 670999123, fakss: 67099118

e-pasts: Baiba.Banga@mkd.gov.lv